Landsretten fandt at prøvelsen af Integrationsministeriets afgørelse ikke skal forhandles mundtligt og at indbringelsen for byretten ikke tillægges opsættende virkning
Ret: Østre Landsret (2. instans)
Faggruppe: Civilsag — Visse kæresager
Sagsemner: Forvaltningssag;
Retspleje og civilproces;

UDSKRIFT
AF

ØSTRE LANDSRETS RETSBOG
____________

Den 8. april 2010 satte Østre Landsret retten i retsbygningen, Bredgade 59,
København.

Som dommere fungerede landsdommerne Hedegaard Madsen, Anne Thalbitzer og

Steen Mejer, førstnævnte som rettens formand.

Som protokolfører fungerede Medarbejder ved retten.

Der foretoges   

2. afd. kære nr. B-831-10:

Ministeriet for Flygtninge, Indvandrere

og Integration

(Kammeradvokaten v/advokat Mikkel Holm Nielsen)

mod

Indkærede, tidligere Sagsøger

(advokat Anne Osbak)

Ingen var mødt eller indkaldt.

Der fremlagdes kæreskrift af 10. marts 2010, hvorved Ministeriet for Flygtninge,

Indvan-drere og Integration har kæret Københavns Byrets kendelse af 24. februar

2010 (BS 1A-883/2010), dommerens fremsendelsesbrev af 15. marts 2010 og

udskrift af retsbogen in-deholdende den kærede afgørelse.

Indkærede har ikke udtalt sig vedrørende kæren.

Byretten har ved sagens fremsendelse henholdt sig til den trufne afgørelse.

De modtagne bilag var til stede.



- 2 -

Efter votering afsagdes sålydende

k e n d e l s e :

Det fremgår af Integrationsministeriets afgørelse af 7. januar 2010, at

stadfæstelsen af Udlændingeservices afslag af 8. oktober 2009 på ansøgning om

opholdstilladelse er sket under henvisning til, at Indkærede, tidligere Sagsøger

hverken kan gives opholdstilladelse i medfør af udlændingelovens § 9, stk. 1, nr.

2, eller § 9c, stk. 1.

Landsretten bemærker, at en endelig administrativ afgørelse om afslag på

opholdstilladelse efter udlændingelovens § 9c, stk. 1, ikke kan kræves indbragt til

prøvelse for retten i med-før af den særlige regel om domstolsprøvelse i

udlændingelovens § 52.

Landsretten lægger som ubestridt til grund, at Indkærede, tidligere Sagsøger var

fyldt 15 år på ansøg-ningstidspunktet.   

Landsretten finder herefter ikke, at der er grundlag for at træffe bestemmelse om

mundtlig forhandling af sagen i medfør af udlændingelovens § 52, stk. 3, eller for

at fravige det al-mindelige udgangspunkt, hvorefter sagens indbringelse for retten

ikke har opsættende virkning, jf. udlændingelovens § 52, stk. 6.

T h i b e s t e m m e s :

Prøvelsen af Integrationsministeriets afgørelse skal ikke forhandles mundtligt.

Indbringelsen for byretten tillægges ikke opsættende virkning.

Spørgsmålet om omkostninger i forbindelse med kæremålet afgøres af byretten i

forbin-delse med sagens afslutning.

Kæreafgiften tilbagebetales.

Retten hævet.



- 3 -